ઉલ્લેખનીય છે કે સોલા ગામમાં બુધવારે થયેલા કથિત લઠ્ઠાકાંડ બાદ કૉંગ્રેસના ધારાસભ્ય અલ્પેશ ઠાકોર, અપક્ષ ધારાસભ્ય જિજ્ઞેશ મેવાણી અને પાસના કન્વીનર હાર્દિક પટેલની યુવા ત્રિપુટી ઉપરાંત મુકેશ ભરવાડ, ચેતન ઠાકોર, પ્રવીણ ભરવાડ સહિત 15થી વધુ વ્યક્તિએ ગાંધીનગર ડીએસપી કચેરી સામે આદિવાડી ગામમાં રહેતાં કંચનબહેન મકવાણાના ઘરમાં ઘૂસી જનતા રેડ કરી હતી. ત્યાંથી બે દેશી દારૂની પોટલીઓ મળી હતી. આ મામલે પોલીસે તપાસ કરતાં જાણવા મળ્યું હતું કે આ રેડમાં આવેલા વિરમગામના એક યુવકે ચોરીછૂપીથી દારૂની બે પોટલી કંચનબહેનના ઘરમાં મૂકી હતી.